text: Kortslutning i køleskab bag dødsbrand
  04 december 2014 kl. 10.34
  Det var en kortslutning i et køleskab, der var årsag til en brand, der lørdag kostede et ægtepar på 88 og 84 år livet i Forballum ved Skærbæk.
  .
  Branden blev anmeldt klokken 09.17, og i huset fandt brandvæsenet to lig. De er nu blevet endeligt identificeret som husets beboere, et ægtepar på 88 og 84 år.
  Resultatet af de brandtekniske undersøgelser af brandstedet viser altså, at branden er opstået ved en kortslutning i et køleskab. Det oplyser Syd- og Sønderjyllands Politi i en pressemeddelelse.
  